**Osnovna škola „MARJAN“**

**Gajeva 1, 21 000 Split**

KLASA: 112-02/24-01/3

URBROJ: 2181-1-273/01-24-1

Split, 16. listopada 2024.

Temeljem članka 107. Zakona o odgoju i obrazovanju u osnovnoj i srednjoj školi („N.N.“ broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22. i 156/23) i članka 9. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi „Marjan“, ravnateljica Osnovne škole „Marjan“ raspisuje

***N A T J E Č A J***

***za popunu radnog mjesta***

**Učitelja/ice matematike –** 1 izvršitelj/ica na **određeno nepuno** radno vrijeme od 24 sata tjedno (KBC Firule),do povratka na rad djelatnice sa bolovanja.

Na natječaj se ravnopravno mogu javiti osobe oba spola.

Za prijem u radni odnos kandidati moraju ispunjavati opće i posebne uvjete utvrđene člankom 105. Zakonom o odgoju i obrazovanju u osnovnoj i srednjoj školi (“NN.”broj: 87/08., 86/09., 92/10., 105/10.,90/11., 5/12.,16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23) i uvjete utvrđene člankom 15. Pravilnika o odgovarajućoj vrsti obrazovanja učitelja i stručnih suradnika u osnovnoj školi („N.N.“ broj: 6/19. i 75/20.)

U radni odnos ne može biti primljena osoba za čiji prijam postoje zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (“N.N.” broj: 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23).

Da ne postoje zakonske zapreke za zasnivanje radnog odnosa u školi potrebno je dokazati ispravom nadležnog suda odnosno drugog tijela koje ima uvid u kaznenu evidenciju.

U prijavi na natječaj kandidat je dužan navesti osobno ime, adresu stanovanja, broj telefona odnosno mobitela, e-maila adresu na koju će mu biti dostavljana obavijest o datumu, vremenu i načinu procjene, odnosno testiranja) i naziv radnog mjesta na koje se prijavljuje.

Dokumentacija koju kandidati uz prijavu na natječaj trebaju priložiti su:

* životopis.
* preslika diplome, odnosno dokaza o odgovarajućem stupnju obrazovanja.
* dokaz o državljanstvu.
* uvjerenje nadležnog suda da podnositelj prijave nije pod istragom i da se protiv podnositelja prijave ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi, s naznakom roka izdavanja ne starije od 30 dana na dan raspisivanja natječaja.
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje.
* Kandidat koji je stekao inozemnu obrazovnu kvalifikaciju dužan je priložiti rješenje nadležnog tijela o priznavanju inozemne stručne kvalifikacije za obavljanje određene regulirane profesije u Republici Hrvatskoj.

Navedeni dokumenti dostavljaju se u neovjerenoj preslici i neće se vraćati kandidatima.

Prije zasnivanja radnog odnosa izabrani kandidat je u obvezi predočiti izvornike dokumenata.

Pravo prednosti prilikom zapošljavanja moguće je ostvariti prema članku 102. Zakona o hrvatskim braniteljima iz Domovinskog rata i članovima njihovih obitelji ("N.N." broj: 121/17., 98/19., 84/21. i 156/23), članku 48. stavku 1.-3. Zakona o civilnim stradalnicima iz Domovinskog rata (NN br. 84/21), članku 48.f Zakona o zaštiti vojnih i civilnih invalida rata ("N.N." broj: 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13. i 98/19.) i članku 9. Zakona o profesionalnoj rehabilitaciji i zapošljavanju osoba s invaliditetom ("N.N." broj: 157/13., 152/14., 39/18. i 32/20.).

Kandidat/kinja koji/a ostvaruje pravo prednosti prilikom zapošljavanja prema navedenim propisima ***dužan/a se u prijavi na natječaj pozvati na to pravo*** te, osim dokaza o ispunjavanju traženih uvjeta, priložiti i ***sve zakonom propisane dokaze*** (rješenja, potvrde, uvjerenja i drugo) kojima se dokazuje ostvarivanje tog prava te ostvaruje tu prednost u odnosu na ostale kandidate samo pod jednakim uvjetima.

Popis potrebnih dokaza iz članka 103. Zakona o hrvatskim braniteljima iz Domovinskog rata i članovima njihovih obitelji, radi ostvarivanja prava prednosti prilikom zapošljavanja, dostupni su na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti sve dokaze o ispunjavanju uvjeta iz natječaja te priložiti dokaz o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravodobne prijave neće se razmatrati.

Kandidati/kandidatkinje koji su pravodobno podnijeli potpunu vlastoručnu potpisanu prijavu te ispunjavaju uvjete natječaja dužni su pristupiti procjeni odnosno testiranju sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u OŠ „Marjan“ (nalazi se na Web stranici škole u folderu „Zapošljavanje u školi) https://os-marjan-st.skole.hr/natjecaji/oglasi-za-posao/

Način procjene odnosno testiranje kandidata, kao i pravni i drugi izvori za pripremu kandidata objavit će se na mrežnim stranicama škole https://os-marjan-st.skole.hr/natjecaji/oglasi-za-posao/ najkasnije 5 dana od isteka roka za podnošenje prijave na natječaj, a poziv na pristupanje procjeni odnosno testiranju, putem elektroničke pošte se dostavlja onim kandidatima/kandidatkinjama koji su pravodobno podnijeli potpunu vlastoručno potpisanu prijavu te ispunjavaju uvjete natječaja, odnosno Zakonske uvjete za zasnivanje radnog odnosa i objavljuje se na mrežnim stranicama škole https://os-marjan-st.skole.hr/natjecaji/oglasi-za-posao/

Ukoliko kandidat/kandidatkinja ne pristupi procjeni odnosno testiranju smatra se da je odustao od prijave na natječaj.

Prijave dostaviti osobno ili zemaljskom poštom na adresu: Osnovna škola „Marjan“, Gajeva 1., 21 000 Split u roku od **osam** dana od dana objave natječaja s naznakom „za natječaj – naziv radnog mjesta za koje se kandidat/kandidatkinja prijavljuje“.

Nekompletne i nepravodobne prijave neće se razmatrati.

Kandidati će o rezultatima natječaja biti obaviješteni sukladno odredbama članka 23. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi „Marjan“ <https://os-marjan-st.skole.hr/natjecaji/oglasi-za-posao/> ili putem zemaljske pošte.

Osobni podaci kandidata, koji su sadržani u natječajnoj dokumentaciji, koristit će se isključivo u svrhu provedbe natječaja u skladu s Uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka („N.N.“ broj: 42/18).

RAVNATELJICA

**Sanda Grubišić, prof**